Diari Oficial de la Generalitat Valenciana


Sumari del DOGV 6346, del 02-09-2010 (2010/8735)

RESOLUCIÓ de 22 de juliol de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa experimental d'ampliació de l'horari escolar durant el curs 2010/2011.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6346

Data del DOGV
:   02-09-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8735


Data del document
:   22-07-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 22 de juliol de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa experimental d'ampliació de l'horari escolar durant el curs 2010/2011. [2010/8735]  
Per la Resolució de 27 d'abril de 2010 de la Direcció General d'Avaluació, Innovació i Qualitat Educativa i de la Formació Professional (DOCV núm. 6263, de 10.05.2010), es va convocar el programa experimental d'ampliació de l'horari escolar durant el curs 2010/2011.  
Una vegada vista la valoració dels projectes presentats pels centres, realitzada per la comissió establida a este efecte, el Servici d'Innovació i Qualitat Educativa eleva proposta a la directora general d'Avaluació, Innovació i Qualitat Educativa i de la Formació Professional, qui resol la convocatòria.  
Per tot això i en virtut de les competències que li atribuïx el Decret 118/2007, de 27 de juliol, del Consell, pel qual s'aprova el reglament orgànic i funcional de la Conselleria d'Educació, esta Direcció General d'Avaluació, Innovació i Qualitat Educativa i de la Formació Professional resol:  
Primer. Autorització   
Autoritzar la realització dels projectes presentats en el marc del programa experimental d'ampliació de l'horari escolar, durant el curs 2010/2011, pels centres seleccionats que figuren en l'annex d'esta resolució.  
Segon. Desenrotllament del projecte   
Els centres desenrotllaran els projectes autoritzats segons el que establix la Resolució de 27 d'abril per la qual es va convocar el programa experimental d'ampliació de l'horari escolar durant el curs 2010/2011.  
A l'inici del curs escolar 2010-2011 i si les condicions inicialment exposades en el projecte patixen variacions, els centres podran optar per realitzar les modificacions o ajustos necessaris, adaptant el seu projecte a les noves circumstàncies, o renunciar expressament a la seua realització. En ambdós casos, el centre haurà de comunicar i justificar per escrit, fins al dia 30 de setembre de 2010, a la Direcció General d'Avaluació, Innovació i Qualitat Educativa i de la Formació Professional les modificacions realitzades en el seu projecte o la renúncia de la seua participació en el programa, segons siga procedent.   
Tercer. Seguiment i avaluació del projecte  
La Direcció General d'Avaluació, Innovació i Qualitat Educativa i de la Formació Professional realitzarà el seguiment i l'avaluació del projecte desenrotllat.   
La Inspecció d'Educació supervisarà, en l'àmbit de les seues competències, el seu funcionament correcte.   
Si en el procés de seguiment i supervisió dels programes es detectara que el desenrotllament d'algun d'estos no respon al que es preveu, incomplint les condicions expressades en la Resolució de 27 d'abril de 2010 i en el projecte, la Direcció General d'Avaluació, Innovació i Qualitat Educativa i de la Formació Professional podrà, a proposta de la Inspecció d'Educació, revocar la seua autorització.  
Els centres participants col·laboraran en el seguiment i avaluació del projecte i elaboraran una memòria final, segons el format i en el termini que s'establisca a este efecte per la comissió de selecció, seguiment i avaluació.   
Quart. Finançament  
La Conselleria d'Educació, a través de la Direcció General d'Avaluació, Innovació, Qualitat Educativa i de la Formació Professional, ingressarà a cada centre de titularitat de la Generalitat, la quantitat detallada en l'annex per a dur a terme els projectes aprovats durant el curs 2010-2011. Estes quantitats aniran a càrrec de l'aplicació pressupostària 90.77.779B.029 corresponent a l'aportació del Ministeri d'Educació, i de l'aplicació pressupostària 47.97.87.913.69.4 cor  
ANNEX / ANEXO  
Relació de projectes seleccionats i no seleccionats i relació de recursos econòmics per als projectes seleccionats desenrotllats en centres de titularitat de la Generalitat / Relación de proyectos seleccionados y no seleccionados y relación de recursos económicos para los proyectos seleccionados desarrollados en centros de titularidad de la Generalitat  
1. Projectes seleccionats i recursos econòmics corresponents als projectes desenrotllats en centres de titularitat de la Generalitat / Proyectos seleccionados y recursos económicos correspondientes a los proyectos desarrollados en centros de titularidad de la Generalitat  
responent als pressupostos de la Generalitat per a l'any 2010, per un import global màxim de 110.160 euros.  
Quint. Certificació de l'activitat  
Al professorat que participe en este programa se li reconeixeran, atés que este programa d'innovació educativa s'ajusta a allò que s'ha preceptuat en l'article quinze de l'Orde de 9 de juny de 1994 que regula la convocatòria, reconeixement, certificació i registre de les activitats de formació permanent del professorat (DOGV de 17.08.1994), un total de 60 hores, tal com assenyala l'article sèptim de l'Orde de 10 de juny de 1994 per la qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança, a l'efecte del complement retributiu associat a formació. A estos efectes també se li reconeixeran els mateixos crèdits al director o directora i al membre o membres de l'equip directiu que realitzen les tasques de coordinació del projecte.  
La present resolució produirà efecte l'endemà de la seua publicació en el Diari Oficial de la Comunitat Valenciana.   
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació. Tot això de conformitat amb el que disposen els articles 107, 114 i 115 de la Llei 30/1992, del Règim Jurídic de les Administracions Públiques i del Procediment Administratiu Comú.  
València, 22 de juliol de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
2. Projectes no seleccionats / Proyectos no seleccionados  
